Norman Kingsley Mailer

Scritor an lenga anglèisa.
Norman Mailer a l'é stàit romanzié, poeta, sagista, giornalista, cineasta (dij quatr film ch'a l'ha realisà, dont tre a soe spèise, ël pì amportant a resta Maidstone, dël 1968).
A l'ha arseivù doe vire ël premi Pulitzer e na vira ël National Book Award.

Soa biografìa
Norman Mailer a l'era nassù a Long Branch, ant ël New Jersey, ai 31 ëd gené dël 1923, e a l'é chërsù a Brooklyn, an na famija dla cita borzoasìa ebréa.
Tòst a l'ha sentù l'anciarm ëd la literatura.
Durant ij sò studi an angegnerìa areonàutica, a Harvard, a l'ha lesù tant, dzortut Hemingway, Dos Passos, Steinbeck, e a l'ha decidù dë vnì scritor.

Pen-a diplomà a Harvard, as angagia ant l'esèrcit, durant la sconda guèra mondial.
A l'ancamin a l'é mandà a Leyte, ant le Filipin-e, ansema al regiment dij blindà nùmer 112 ëd San Antonio, anté ch'a l'é ancarià dij problema ëd cartografìa.
Ma Mailer a veul andé an prima linia e a l'é antlora assignà an na patoja d'arcognission daré dle linie giaponèise.
Sòn a sarà la sorgiss ëd sò prim romanz.
A resta ant l'esèrcit fin-a al 1946.

Da l'ancamin dj'agn 1950, Mailer a dventa un përsonage amportant ëd la contra-coltura merican-a.
A Paris a fa conossensa con Jean Malaquais, marxista anti-stalinian, ch'a l'avrà n'anfluensa amportanta su sò pensé polìtich.
Dël 1955 a l'é cofondador dl'ebdomadari new-yorkèis Village Voice.
Da st'época a ven avosà për sò strasordinari talent da giornalista.
Dël 1969 as pòrta candidà a sìndich ëd New York.

Norman Mailer a l'é mòrt ai 10 ëd novèmber dël 2007 an n'ospidal ëd New York.

 Euvre prinsipaj 
Dël 1973 a l'ha scrivù na biografìa criticà ëd Marilyn Monroe.
Marilyn (romanz, 1980)

Mailer, Norman Kingsley
Mailer, Norman Kingsley
Mailer, Norman Kingsley
Mailer, Norman Kingsley
Mailer, Normankingsley